Ber vech-i ma'işet Göl ma'a Daday kazasının nısfına mutasarrıf olan müderrisinden Ürgübi es-Seyyid Abdullah vefat etmekle mutasarrıf olduğu nısf-ı mezkürun nısfı müderrisin-i kiram-ı zevi'l-ihtiramdan vücuhla sezavar-ı inayet-i şehriyari ve şayeste-i re'fet-i tacdari mevlana Ahıskavi Mehmed da'ilerine ba-işaret-i aliyye-i hazret-i Şeyhülislam ibn Şeyhülislam ibn Şeyhülislam ibn Şeyhülislam Ebü Hanife makam-ı allametü'l-enam hasenetü'l-eyyam sellemehullahü'l-melikü'l-azizü'l-allam yine ber-vech-i ma'işet tevcih olunub sene-i mezbüre Şevvalü'l-mükerremi gurresinden vech-i meşrüh üzere mutasarrıf olmak ricasına ba'de'l-arz sadaka buyuruldu.